Anexa

La Hotărârea CJA nr. \_\_\_\_\_\_\_\_\_\_\_\_\_\_\_\_\_

**Acord de Parteneriat**

ȋncheiat ȋntre

*UNITATEA ADMINISTRATIV TERITORIALĂ JUDEȚUL ARGEȘ, cu sediul in Judeţul Argeș, Localitatea Pitești, Strada Piaţa Vasile Milea, codul fiscal 4229512, reprezentată prin Ion Mînzînă, în calitate de Ordonator principal de credite, denumit ȋn continuare “Ordonator principal de credite (UAT JUDEȚUL ARGEȘ) si “Partener”*

şi

*Spitalul Orășenesc Regele Carol I Costești, cu sediul in Strada Industriei, Nr. 19, Oras Costesti, jud. Arges, codul fiscal 5172597, reprezentată prin MIRCEA POPESCU, în calitate de Ordonator terțiar de credite, denumit ȋn continuare „Lider de parteneriat” - Solicitant*

denumite ȋn continuare, individual “Parte” şi ȋmpreună “Părţi”

**pentru depunerea și implementarea Proiectului** *“***Dotarea Spitalului Orasenesc Regele Carol I Costesti cu echipamente și materiale destinate reducerii riscului de infecții nosocomiale***”* **în cadrul Componentei 12 – Sănătate, Investiția I2. Dezvoltarea infrastructurii spitalicești publice - Investiția specifică I2.4 Echipamente și materiale destinate reducerii riscului de infecții nosocomiale, apel de proiecte I2.4.**

S-A CONVENIT DUPĂ CUM URMEAZĂ:

**Articolul 1 – Scop şi obiective**

1. Prezentul Acord de Parteneriat (denumit ȋn continuare “Acordul”) defineşte drepturile şi obligaţiile Părţilor şi stabileşte termenii şi condiţiile colaborării acestora ȋn vederea depunerii și implementării Proiectului **“Dotarea Spitalului Orasenesc Regele Carol I Costesti cu echipamente și materiale destinate reducerii riscului de infecții nosocomiale”**.

2. Părţile vor acţiona ȋn conformitate cu legislația națională și europeană aplicabilă.

3. Orice anexe la prezentul Acord constituie parte integrantă a Acordului. Ȋn cazul unor neconcordanţe ȋntre Anexe şi Acord, prevederile celui din urmă vor prevala.

4. Scopul prezentului Acord de Parteneriat este ca “Ordonatorul principal de credite (UAT JUDEȚUL ARGEȘ)” să împuternicească Solicitantul cu realizarea documentației și încărcarea dosarului de finanțate în conformitate cu prevederile Ghidul apelului aferent Investiției Specifică:I2.4 Echipamente și materiale destinate reducerii riscului de infecții nosocomiale, apel de proiecte I2.4.

5. Obiectivul Acordului de Parteneriat este de a oferi cadrul juridic în vederea participării la apelul de proiecte aferent Investiției Specifică: I2.4 Echipamente și materiale destinate reducerii riscului de infecții nosocomiale, apel de proiecte I2.4, cu Proiectul *“***Dotarea Spitalului Orasenesc Regele Carol I Costesti cu echipamente și materiale destinate reducerii riscului de infecții nosocomiale***”*

**Articolul 2 – Intrarea ȋn vigoare şi durata**

1. Prezentul Acord va intra ȋn vigoare la data aplicării ultimei semnături de către Părţi. Acesta va rămâne ȋn vigoare până când, după caz, dosarul de finanțare aferent proiectului *“***Dotarea Spitalului Orasenesc Regele Carol I Costesti cu echipamente și materiale destinate reducerii riscului de infecții nosocomiale***”* va fi respins sau implementarea acestuia, inclusiv asigurarea sustenabilității și durabilității vor fi îndeplinite, dar nu mai târziu de 30 iunie 2026.

**Articolul 3 – Principalele roluri şi responsabilităţi ale Părţilor**

1. Părţile vor lua toate măsurile adecvate şi necesare pentru a asigura ȋndeplinirea obligaţiilor şi obiectivelor care decurg din prezentul Acord.

2. Părţile ȋşi vor ȋndeplini obligaţiile care le revin cu eficienţă, transparenţă şi conştiinciozitate. Acestea se vor informa reciproc cu privire la toate aspectele importante pentru cooperarea generală şi pentru implementarea activităţilor care urmează a fi desfăşurate. Acestea vor acţiona cu bună-credinţă ȋn toate chestiunile şi vor acţiona, ȋn orice moment, ȋn interesul realizării cu succes a proiectului.

**Articolul 4 – Obligaţiile Ordonatorului principal de credite UAT JUDEȚUL ARGEȘ**

1. “Ordonatorul principal de credite (UAT JUDEȚUL ARGEȘ)” este obligat de a furniza Solicitantului un exemplar semnat al Acordului.
2. “Ordonatorul principal de credite (UAT JUDEȚUL ARGEȘ)” va realiza toate demersurile necesare în vederea semnării Hotărârii de aprobare a proiectului, în funcție de specificul acestuia.

**Articolul 5 – Obligaţiile Partenerului UAT JUDEȚUL ARGEȘ**

1. Partenerul este responsabil de informațiile prezentate în declarații, în conformitate cu Ghidul apelului aferent Investiției Specifică: I2.4 Echipamente și materiale destinate reducerii riscului de infecții nosocomiale, apel de proiecte I2.4 și legislația aplicabilă.

**Articolul 6 – Articolul 6 – Drepturile Solicitantului Spitalul Orășenesc Regele Carol I Costești**

1. Solicitantul are dreptul de a încărca dosarul de finanțare pentru Proiectul *“***Dotarea Spitalului Orasenesc Regele Carol I Costesti cu echipamente și materiale destinate reducerii riscului de infecții nosocomiale***”* pe platforma dedicată proiecte.pnrr.gov.ro.

**Articolul 7 – Dispoziții finale**

1. Prezentul Acord a fost întocmit ȋn două exemplare originale, din care fiecare Parte a primit un exemplar.

|  |  |
| --- | --- |
| Pentru Ordonator principal de credite/ PARTENER - UAT JUDEȚUL ARGEȘ  Semnat ȋn ARGEȘ  la data de ………..…...............    PREȘEDINTE  ION MÎNZÎNĂ | Pentru - SOLICITANT Spitalul Orășenesc Regele Carol I Costești  Semnat ȋn ARGEȘ  la data de ………..…...............  MANAGER  MIRCEA POPESCU |